৭৫ শতাংশ জমি হাতে না পেলে মেট্রো ডিপোর কাজ শুরু করা যায় না। মেট্রো সূত্রের খবর,   নির্ধারিত সময়ের মধ্যে জমি পাওয়া যাবে বলে আশ্বাস পেয়েছিল তারা। কিন্তু মেট্রো কর্তৃপক্ষ টেন্ডার ডাকার পর দেখতে পায় মাত্র ৫০ শতাংশ জমি তাদের হাতে এসেছে। 
 বহু প্রতীক্ষার পরে শেষ পর্যন্ত জোকা মেট্রোর টেন্ডার দিয়েছিল মেট্রো কর্তৃপক্ষ। কথা ছিল, অত্যাধুনিক প্রযুক্তিতে তৈরি হবে এই মেট্রো ডিপো।  বিদেশ থেকে আনা হবে যন্ত্রপাতি। সেই অনুযায়ী ডাকা হয় টেন্ডার। কিন্তু হঠাত্‍ই সেই টেন্ডার বাতিল করে দেওয়া হয়। ৭৫ শতাংশ জমি হাতে না পেলে মেট্রো ডিপোর কাজ শুরু করা যায় না। মেট্রো সূত্রের খবর,   নির্ধারিত সময়ের মধ্যে জমি পাওয়া যাবে বলে আশ্বাস পেয়েছিল তারা। কিন্তু মেট্রো কর্তৃপক্ষ টেন্ডার ডাকার পর দেখতে পায় মাত্র ৫০ শতাংশ জমি তাদের হাতে এসেছে। ফলে শেষ পর্যন্ত টেন্ডার বাতিল করতে বাধ্য হয় মেট্রো কর্তৃপক্ষ। ফলে জোকা থেকে যে মেট্রো মাঝেরহাট পর্যন্ত চলার কথা ছিল ২০২০ সালের মধ্যে তাও গেল বিশবাঁও জলে। কারণ ডিপো না থাকলে চালানো যাবে না মেট্রো। আর টেন্ডার হওয়ার পর ডিপো তৈরি করতে ন্যূনতম ৩ বছর সময় লাগে। জোকা মেট্রোর ভবিষ্যত তাহলে কী? প্রশ্ন থেকেই গেল।